Document ID: /roh_data/filtered/fineweb-2-filterrobots_roh.jsonl.gz/58301

Ir a la fin da la pagina
Ils 11 da december 2019 è Simonetta Sommaruga vegnida elegida sco presidenta da la Confederaziun per l’onn 2020. Suenter l’onn 2015 occupescha ella quest uffizi per la segunda giada.
En ses onn d'uffizi ha il president da la Confederaziun incumbensas spezialas. Quai vala tant per la collavuraziun entaifer la regenza sco er per la represchentaziun vers anora.
Dapi la fundaziun dal stadi federal l'onn 1848 è l'uffizi dal president da la Confederaziun sa midà pliras giadas considerablamain. Bleras chaussas – che sa chapeschan oz da sez – n'eran pli baud insumma betg regladas uschia.